Dušan Borković
Dušan Borković (Pancsova, 1984. szeptember 16. – ) szerb autóversenyző. A 2013-as Túraautó-Európa-kupa és a 2020-as TCR kelet-európai kupa bajnoka.

Pályafutása
Borković 2013-ban az Túraautó-Európa-bajnokságban futamain vett részt. Ebben az évben az összetettben a 3. helyen végzett.

2014-ben már a WTCC-ben versenyez egy Chevrolet Cruze-al. Japánban a második futamon dobogóra állhatott.

2015-re visszatért a Túraautó-Európa-kupába ahol bajnok lett, és a 12 versenyhétvégéből kilencen a pódiumra állhatott. Továbbá a WTCC-ben is lehetőséget kapott, ezúttal az első két versenyre.

2016-ban részt vett a második szezonját kezdő TCR nemzetközi sorozatban a magyar B3 Racing Team Hungary színeiben egy SEAT León TCR vezetésével. A szezonban hatszor is dobogóra állhatott, azonban győznie egyszer sem sikerült.

2017-re maradt a sorozatban és átigazolt a GE-Force csapatához. A szezonban 2 győzelmet is aratott.

2018-ban a miután a WTCC és a TCR összeolvadt, Borković az újjáalakult TCR Európa-kupába igazolt a Target Competition istállóhoz. A sorozatnyitó két versenyt rögtön megnyerte. A szezon monzai nagydíján verekedésbe került a bajnoki éllovas Mikel Azconával és csapatával, ezért a hétvége mindkét versenyéről kizárták. Az utolsó hétvégéig harcban volt a bajnoki címért, de az utolsó versenyen kiesett és 3. lett összetettben 154 pontot gyűjtve. 2018 novemberében megszületett első kislánya, Sofia.

2019-re maradt a szériában a Target-tel. A bajnokság negyedik hétvégéjén újra egy incidens okozója volt, ezért a szervezők a szezon további három versenyéről és egy szezontól is eltiltották.

2020 júliusában a Michelisz Norbert által alapított M1RA Motorsport igazolta le a 2020-as TCR kelet-európai kupába. Az első hétvégén mindent megnyert, amit csak lehetett. Megszerezte a pole-pozíciót, mindkét futamon leggyorsabb kört autózott és mindkétszer az első helyen végzett. Ezt a teljesítményét Szlovákiában megismételte. A csehországi Brnóban ismét kiemelkedett a mezőnyből és már az utolsó előtti fordulóban magabiztosan megszerezte a sorozat bajnoki címét. A szezonzáró hungaroringi futamokat is megnyerte, pole-okból indulhatott és egy leggyorsabb kört is futott. Összesen a 8 verseny alatt, 8 győzelmet, 8 első rajtkockát, 7 leggyorsabb kört szerzett és a lehető legtöbb, maximális 200 pontot is begyűjtötte.

2021. április 16-án a belga Comtoyou Racing jelentette be, hogy szerződtették a 2021-es TCR Európa-kupa kiírásra. Június 19-én a zandvoorti első versenyen a dobogós 3. helyen intették le. A szezonzáró spanyol forduló első futamán nem indult el, miután autójának komoly motorgondjai akadtak. Ezt követően visszalépett a hétvége további részétől. Az összetett bajnokságban a 12. helyen rangsorolták 192 ponttal.

Eredményei

Teljes Túraautó-Európa-kupa eredménylistája

* A szezon jelenleg is zajlik.
† A versenyt nem fejezte be, de helyezését értékelték, mert a versenytáv több, mint 75%-át teljesítette.

Teljes WTCC-s eredménysorozata 

† A versenyt nem fejezte be, de helyezését értékelték, mert a versenytáv több, mint 90%-át teljesítette.

Teljes TCR nemzetközi sorozat eredménylistája 

† A versenyt nem fejezte be, de helyezését értékelték, mert a versenytáv több, mint 75%-át teljesítette.

Teljes TCR Európa-kupa eredménysorozata 

† A versenyt nem fejezte be, de helyezését értékelték, mert a versenytáv több, mint 75%-át teljesítette.

Teljes TCR kelet-európai kupa eredménysorozata 

† A versenyt nem fejezte be, de helyezését értékelték, mert a versenytáv több, mint 70%-át teljesítette.

Jegyzetek

További információk 
Hivatalos honlapja
DriverDB honlapja

Szerbek
Autóversenyzők
1984-ben született személyek
Élő személyek
Pancsovaiak